S&P หั่นเครดิตดอยซ์แบงก์เหลือ BBB+ จาก A-
S&P หั่นเครดิตดอยซ์แบงก์เหลือ BBB+ จาก A-
1 มิ.ย. 2561

สถาบันจัดอันดับความน่าเชื่อถือสแตนดาร์ด แอนด์ พัวร์ (S&amp;P) เปิดเผยว่า  สถาบันได้ปรับลดอันดับความน่าเชื่อถือระยะยาวของธนาคารดอยซ์แบงก์ลงเหลือ BBB+ จากระดับเดิมที่ A-
โดยS&amp;P ได้ระบุในแถลงการณ์ว่า ยุทธศาสตร์ของดอยซ์แบงก์ชี้ให้เห็นถึงการปรับโครงสร้างในเชิงลึกมากกว่าที่เราได้คาดการณ์ไว้ก่อนหน้านี้ โดยทีมผู้บริหารได้พยายามอย่างหนักที่จะฟื้นฟูความสามารถในการทำกำไร แต่ก็ดูเหมือนว่า การดำเนินการต่างๆยังไม่สามารถเทียบธนาคารในระดับเดียวกันได้
นายคริสเตียน เซวิง ประธานเจ้าหน้าที่บริหารคนใหม่ของดอยซ์แบงก์ ระบุว่า เรามีแนวทางด้านกลยุทธ์ที่ชัดเจน และจะเดินหน้าไปตามหนทางที่ได้มีการประกาศไว้ก่อนหน้านี้
 